**Hola famílies,**

Esperem que us hagin anat molt bé les vacances i tingueu moltes ganes de participar en les activitats de la nostra escola MIQUEL MARTI I POL.

Informar-vos que aquest any 2015 és l’any internacional de la llum.

Com alguns de vosaltres ja sabeu perquè heu participat a les darreres rues, hem estat treballant durant l'estiu i ja tenim la idea de la disfressa familiar per aquest CARNESTOLTES: el joc del **COMECOCOS** clàssic. (Té color, llum, és divertit, familiar i no fa diferències de sexe)

Us adjuntem una foto treta d’internet de la disfressa que estem confeccionant i que en breu us mostrarem però ara estem mirant les robes i quina és la dificultat per fer-les. Els fantasmes són com els de la imatge dels nens i els come-cocos semblants als de l’altre fotografia, que no és amb caixa, molt més còmode per ballar i portar!!

Aquest any 2015 ens organitzarem de la següent forma:

***HORARI DELS TALLERS***

o Lloc de treball: *escola MIQUEL MARTI I POL*. L’hem de cuidar molt i l’hem de deixar ben neta i endreçada.

o Ens reunirem els dissabtes de 9h del matí a les 20h (així tothom podrà trobar unes hores per venir a treballar de valent i serà com les 8 sessions de tarda dels darrers anys)

o Els **dies de treball** seran els següents 4 dissabtes:

· 17 i 24 de gener,

· descans per desconnectar de CARNESTOLTES,

· 7 i 14 de febrer.

***o Dia de la rua: diumenge 15 de febrer 2015***

***TABALERS***

o En un principi els tindrem acompanyant-nos un any més, perfecte!!

***COREOGRAFIA***

o Us agrairíem que penseu en quina música ens aniria bé i després amb la col·laboració de la Georgina buscarem uns passos i una performance ben divertida i vistosa

o Farem files de 4 persones i així serà més llarga la comparsa i més bonica. En cada fila hi haurà un adult per poder cuidar i controlar als infants.

***MAQUILLATGE I PENTINATS***

o La Míriam un any més se’n ocupa, ja ens indicarà com ens organitzem aquell gran dia i anirà pensant en el maquillatge de fantasia.

o Millor no portar cap barret ja que ens han molestat en alguna ocasió i aquesta disfressa ens permet fer-nos un pentinat estrafolari amb purpurina o ja veurem!!. Qualsevol idea ens encantarà escoltar-la!! Animeu-vos a dir la vostra, sempre pensant en el volum de participants que tenim, us recordem que l’any passat vam ser 75 calçots, focs i salses més els nostre amics tabalers..

***PERMISOS***

o Ja hem demanat l’escola a la direcció i ens l’ha deixat, ara farem els papers burocràtics amb l’ajuntament.

o Organitzarem una primera reunió a l’octubre on ensenyarem la disfressa i ens donarem a conèixer a tots aquells que vulguin venir.

Deixarem un marge fins a Nadal per apuntar-se i pagar (creiem que ho podem fer amb 15€). Així podrem comprar el material amb temps i sense les presses dels últims dies, tot serà més fàcil!!.

o La Míriam i el Martí seran els encarregats d’informar-nos de tot el que demana DISBAUXA i de demanar-nos les primeres posicions a la rua (que va anar molt bé l'any passat a veure!!)

***COSIDORES I PATRONISTES***

o Necessitem de l’ajuda de persones que sàpiguen tallar i cosir per tal de fer les proves i tallar totes les disfresses i després cosir-les entre tots. Avies, iaies, tiets, cosins són benvinguts ajudar-nos!!

***TALLERS***

o Un per fer els ulls dels fantasmes

o Un per fer els regals del públic, petits come-cocos pintats i fets sempre amb productes reciclats com cartró de cereals i de llet que tinguin cos...

o Un de cosir les disfresses tant de come-cocos com dels fantasmes

o Un de tallar les parts de sota de les disfresses dels fantasmes, les punxes

o Un de confeccionar els come-cocos

Fer-vos saber que hi haurà molts més fantasmes que come-cocos, en principi només un come-cocos per fila i respecte als fantasmes seran de 3 colors diferents intentant sempre que hi hagi el mateix nombre de colors.

***CARROSSA***

o Per ara no tenim camió (fins al novembre no ho sabrem) per tant us preguem que si hi ha algú que ens en pugui proporcionar un serà molt benvingut

La decoració que hem pensat (però la podem canviar si hi ha alguna més original i divertida) és de fer en roba negra els camins del come-cocos i els fantasmes i enganxar-los i pintar-los. Bé, com el joc....també us adjuntem una fotografia.

Com podeu veure ja tenim fil a l’agulla però el més important sou

**VOSALTRES!!**

**us apunteu?? voleu participar d’aquesta gran aventura un any més??**

Doncs el que necessitem és:

Que cadascú de vosaltres ens contesti amb **un e- mail (pocasoltes2012@gmail.com)** i que ens digui quants de la vostra família volen participar, a quin curs pertanyen els nens i en quina comissió us fa gràcia participar, sinó n’escolliu cap ja us indicarem a quina podeu anar per poder treballar molt a gust.

Com sempre treballarem junts amb alegria i alhora fent feina ens anirem coneixent una mica més.

Ahh! I no oblidem els nostres grans berenars compartits, quines coses més bones que mengem...

Ja sabeu qualsevol cosa ens ho comenteu, el que sigui!!!

**COMISSIÓ DE CARNESTOLTES MMP I AMICS**

**(Miriam, Carlota, Silvia i MJesus)​**

Sabadell, 18 de setembre 20014